Teemantliist

Teemantliist, ka teemantlõige, (saksa keeles Diamantierung, prantsuse keeles pointe-de-diamant, inglise keeles nailhead ornament) on ehisliist, mis on kujundatud miniatuursete püramiiditaoliste elementide reana. Kasutusel eriti hilisromaani ja varagooti ehituskunstis.

Renessanss- ja barokkarhitektuuris on teemandimotiivi kasutatud teemantkvaadri vormis.

Eesti arhitektuuris on teemantliistu motiiv Kaarma ja Muhu kiriku koori kapiteelidel, Valjala kiriku lääneportaali kujunduses, Anseküla kiriku ristimiskivil (praegu Kuressaare Laurentiuse kirikus). Seda on kasutatud ka historitsistlikus ehitus- ja mööblikunstis; üks näide on Tallinna toomkiriku Ferseni kabelisse viiva ukse võrevärav.

 Pildid 

 Viited 

Kategooria:Arhitektuursed kaunistused
Kategooria:Ehisliistud